CELEX: 32011R0868
Language: hr
Date: 2011-08-31 00:00:00
Title: Provedbena uredba Komisije (EU) br. 868/2011 od 31. kolovoza 2011. o odobrenju pripravka Lactobacillus plantarum (DSM 21762) i pripravka Lactobacillus buchneri (DSM 22963) kao dodataka hrani za životinje za sve vrste životinja  Tekst značajan za EGP

03/Sv. 60
            
            
               HR
            
            
               Službeni list Europske unije
            
            
               263
            
         32011R0868
   
               L 226/2
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 868/2011
   od 31. kolovoza 2011.
   o odobrenju pripravka Lactobacillus plantarum (DSM 21762) i pripravka Lactobacillus buchneri (DSM 22963) kao dodataka hrani za životinje za sve vrste životinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1) za korištenje u hranidbi životinja, a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podneseni su zahtjevi za odobrenje pripravka Lactobacillus plantarum (DSM 21762) i pripravka Lactobacillus buchneri (DSM 22963). Uz navedene zahtjeve priloženi su podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjevi se odnose na odobrenje pripravka Lactobacillus plantarum (DSM 21762) i pripravka Lactobacillus buchneri (DSM 22963) kao dodataka hrani za životinje za sve vrste životinja, da se uvrste u kategoriju dodataka hrani za životinje „Tehnološki dodaci”.
            
         
               (4)
            
            
               Europska agencija za sigurnost hrane (dalje u tekstu „Agencija”) u mišljenju od 15. ožujka 2011. (2) zaključila je da Lactobacillus plantarum (DSM 21762) nema štetan učinak na zdravlje životinja, zdravlje ljudi ili okoliš, te da navedeni pripravak ima potencijal da poboljša proizvodnju silaže od svih krmnih biljaka smanjenjem pH vrijednosti i povećanjem očuvanja suhe tvari. Agencija ne smatra da postoji potreba za posebnim zahtjevima za naknadnim praćenjem nakon stavljanja na tržište. Također je potvrdila izviješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Agencija je u mišljenju od 7. travnja 2011. (3) zaključila da Lactobacillus buchneri (DSM 22963) nema štetan učinak na zdravlje životinja, zdravlje ljudi ili okoliš, te da navedeni pripravak ima potencijal da poboljša proizvodnju silaže povećanjem proizvodnje octene kiseline. Agencija ne smatra da postoji potreba za posebnim zahtjevima za naknadnim praćenjem nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena pripravka Lactobacillus plantarum (DSM 21762) i pripravka Lactobacillus buchneri (DSM 22963) pokazuje da su ispunjeni uvjeti za odobrenje, kako je propisano člankom 5. Uredbe (EZ) br. 1831/2003. U skladu s tim, trebalo bi odobriti korištenje tih pripravaka, kako je navedeno u Prilogu ovoj Uredbi.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravci definirani u Prilogu koji pripadaju kategoriji dodataka „Tehnološki dodaci” i funkcionalnoj skupini „Dodaci za siliranje” odobravaju se kao dodaci hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. kolovoza 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  EFSA Journal 2011.; 9(3):2113.
   
      (3)  EFSA Journal 2011.; 9(4):2138.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  CFU/kg organskog materijala
               
            
                  
                     Kategorija tehnoloških dodataka. Funkcionalna skupina: dodaci za siliranje.
                  
               
            
                  1k2071
               
               
                  —
               
               
                  
                     Lactobacillus plantarum (DSM 21762)
               
               
                  
                               
                           
                           
                              
                                 Sastav dodatka hrani za životinje:
                              
                              Pripravak Lactobacillus plantarum (DSM 21762) sadrži najmanje 5 × 1011 CFU/g dodatka hrani za životinje
                           
                        
                               
                           
                           
                              
                                 Značajke aktivne tvari:
                              
                              
                                 Lactobacillus plantarum (DSM 21762)
                           
                        
                               
                           
                           
                              
                                 Analitička metoda
                                  (1):
                              
                                           
                                       
                                       
                                          Prebrojavanje: metoda izlijevanja podloge: EN 15787
                                       
                                    
                                           
                                       
                                       
                                          Identifikacija: Gel elektroforeza u pulsirajućem polju (PFGE).
                                       
                                    
                        
               
                  Sve vrste životinja
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              U uputama za korištenje dodatka hrani za životinje i premiksa, navesti temperaturu skladištenja i rok trajanja od datuma proizvodnje.
                           
                        
                              2.
                           
                           
                              Najniža doza dodatka hrani za životinje može se prilagoditi kada se koristi u kombinaciji s ostalim mikroorganizmima kao dodacima za siliranje.
                           
                        
                              3.
                           
                           
                              Za sigurnost: prilikom rukovanja preporučljivo je koristiti zaštitu za dišne organe i rukavice.
                           
                        
               
                  21. rujna 2021.
               
            
                  1k2072
               
               
                  —
               
               
                  
                     Lactobacillus buchneri (DSM 22963)
               
               
                  
                               
                           
                           
                              
                                 Sastav dodatka hrani za životinje:
                              
                              Pripravak Lactobacillus buchneri (DSM 22963) sadrži najmanje 5 × 1011 CFU/g dodatka hrani za životinje
                           
                        
                               
                           
                           
                              
                                 Značajke a aktivne tvari:
                              
                              
                                 Lactobacillus buchneri (DSM 22963)
                           
                        
                               
                           
                           
                              
                                 Analitička metoda
                                  (1):
                              
                                           
                                       
                                       
                                          Prebrojavanje:
                                       
                                    
                                           
                                       
                                       
                                          Metoda izlijevanja podloge: EN 15787
                                       
                                    
                                           
                                       
                                       
                                          Identifikacija: Gel elektroforeza u pulsirajućem polju (PFGE).
                                       
                                    
                        
               
                  Sve vrste životinja
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              U uputama za korištenje dodatka hrani za životinje i premiksa navesti temperaturu skladištenja i rok trajanja od datuma proizvodnje.
                           
                        
                              2.
                           
                           
                              Najniža doza dodatka može se prilagoditi kada se koristi u kombinaciji s ostalim mikroorganizmima kao dodacima za siliranje.
                           
                        
                              3.
                           
                           
                              Za sigurnost: prilikom rukovanja preporučljivo je koristiti zaštitu za dišne organe i rukavice.
                           
                        
               
                  21. rujna 2021.
               
            
         (1)  Pojedinosti analitičkih metoda dostupne su na sljedećoj adresi Referentnog laboratorija Zajednice: http://irmm.jrc.ec.europa.eu/EURLs/EURL_feed_additives/Pages/index.aspx.